Ryan Babel

Ryan Guno Babel (sündinud 19. detsembril 1986 Amsterdamis) on Holland jalgpallur, kes mängib äärepoolkaitsjana Türgi kõrgliiga klubis Galatasaray ja Hollandi jalgpallikoondises.

Ta alustas klubikarjääri kodulinna klubis Amsterdami Ajaxis, mille noorteakadeemiaga liitus ta 1998. aastal. Debüüdi klubi põhimeeskonnas tegi ta 2004. aastal.

2007. aasta juulis liitus ta Inglismaa kõrgliiga klubiga Liverpool ja ta mängis klubis kolm ja pool hooaega. Klubikarjääri jooksul on ta mänginud veel Saksamaa kõrgliigas TSG 1899 Hoffenheimis, Türgi kõrgliigas Kasımpaşas ja Beşiktaşes, Araabia Ühendemiraatide klubis Al Ain, Hispaania kõrgliigas Deportivo La Coruña ja Inglismaal Fulhamis. Galatasarays mängib Babel alates 2019. aasta juunist.

Hollandi jalgpallikoondises tegi Babel debüüdi 26. märtsil 2015 mängus Rumeenia vastu ja lõi selles mängus ka värava. Ta sai sellega üheks kõige nooremaks väravalööjaks Hollandi koondises. Ta on kuulunud Hollandi koondisse 2006. ja 2010. aasta maailmameistrivõistlustel. Lisaks kuulus ta 2008. aasta suveolümpiamängudel Hollandi olümpiakoondisse. Pärast seda, kui ta ei olnud koondises mänginud ligi kuus aastat, naasis ta koondisse 2017. aastal. 14. novembril 2017 lõi ta sõprusmängus Rumeenia vastu värava – see oli üheksa ja pool aastat pärast tema eelmisest väravast koondises.

Saavutused 
Ajax
Eredivisie: 2012–13
Johan Cruijff Schaal: 2005, 2006
KNVB beker: 2005–06, 2006–07
Beşiktaş
Süper Lig: 2016–17

Välislingid 

Hollandi jalgpallurid
Amsterdami Ajaxi mängijad
Liverpool FC mängijad
TSG 1899 Hoffenheimi jalgpallurid
Deportivo La Coruña mängijad
Fulham FC mängijad
Galatasaray SK mängijad
Premier League'i mängijad
Bundesliga mängijad
La Liga mängijad
Sündinud 1986